open-index/open-wikipedia-markdown huggingface dataset:
இஞ்சியோன் ஆசியட் முதன்மை விளையாட்டரங்கம்

**இஞ்சியோன் ஆசியட் முதன்மை விளையாட்டரங்கம்** (*Incheon Asiad Main Stadium*) தென் கொரியாவில் இங்கியோன் நகரில் அமைந்துள்ள பன்முகப் பயன்பாட்டு விளையாட்டரங்கமாகும்.  முதன்மையாக தடகளப் போட்டிகளுக்காக பயன்படுப்படவிருக்கும் இந்த விளையாட்டரங்கு 2014இல் நிகழவிருக்கும் ஆசிய விளையாட்டுப் போட்டிகளுக்கு முதன்மை அரங்கமாக இருக்கும். இந்த விளையாட்டரங்கு 60,000 பார்வையாளர்கள் அமரக்கூடிய வகையில் திட்டமிடப்பட்டு கட்டப்பட்டுள்ளது. ஆசிய விளையாட்டுகளுக்குப் பிறகு இதன் கொள்ளளவு  30,000 ஆகக் குறைக்கப்படும். 

இந்த விளையாட்டரங்கிலேதான் ஆசிய விளையாட்டுக்களின் திறப்பு மற்றும் நிறைவு விழாக்கள், தடகளப் போட்டிகள்  நடைபெறவுள்ளன.     

## மேற்சான்றுகள்

## வெளி இணைப்புகள்
*விளையாட்டரங்கத் தகவல்கள்
*விளையாட்டரங்கத் தகவல்கள் 
*விளையாட்டரங்க வடிவமைப்பு 

பகுப்பு:ஆசிய விளையாட்டுப் போட்டிகள்
பகுப்பு:தென் கொரிய விளையாட்டரங்கங்கள்
இரேணாடு ஏழாயிரம்

**இரேணாடு ஏழாயிரம்** என்பது சாளுக்கிய நாட்டிற்கும், பல்லவ நாட்டிற்கும் இடையே அமைந்திருந்த சிறு இராச்சியமாகும். இது இன்றைய கடப்பை கர்னூல் மாவட்டங்களை உள்ளடக்கிய சோழர் அரசாகும். கி.பி. ஐந்தாம் நூற்றாண்டின் நடுப்பகுதியில் இரேணாடு ஏழாயிரத்தை ஆண்ட சோழர், இரேணாட்டுச் சோழர் என்றும் தெலுங்குச் சோழர் என்றும் பெயர் பெற்றிருந்தனர். பிற்காலத்தில் சோழர் என்னும் பெயர் சோடர் என்று திரிந்துவிட்டது. அவர்கள் பிற்காலத்தில் ரேணாட்டுச் சோடர் என்றும் தெலுங்குச் சோடர்கள் என்றும் கூறப்பட்டனர். இரேணாட்டு சோழர்கள் களப்பிரர் தமிழ்நாட்டை ஆண்ட போது வடக்கே தப்பிச்சென்று கடப்பை கர்னூல் மாவட்டங்களை ஆட்சிப்பகுதியாக கொண்டு இரேணாடு ஏழாயிரம் சிற்றரசை ஆண்டனர். 

பல்லவ மன்னன் நரசிம்ம வர்மன் காலத்தில் இந் நாட்டை சோழர் வம்சத்தைச் சேர்ந்த புண்ணிய குமாரன் என்பவன் ஆட்சி செய்திருந்தான். இவன் தன்னை கரிகாற்சோழன் வழிவந்தவன் என்றும், நான்கு தலைமுறையாக இவன் முன்னோர் இந்த ரேணாட்டை ஆண்டு வந்திருந்தனர் என்றும் மலெபாடு செப்புப் பட்டயத்தில் கூறிக் கொள்கின்றான்.

இரேணாடு ஏழாயிரம் சோழர்களின் ஆட்சியில் இருந்தபடியால் அந்த நாடு சோழ நாடு என்றும் கூறப்பட்டது. சீன தேசத்திலிருந்து இந்திய துணைக்கண்டத்துக்கு வந்து பல நாடுகளைச் சுற்றிப் பார்த்த யுவான் சுவாங் என்னும் பௌத்த பயணி தன்னுடைய பயணக்குறிப்பில் இரேணாட்டை சுலிய என்று எழுதியுள்ளார். சுலிய என்பது சோழிய அல்லது சோழ என்னும் சொல்லின் திரிபு. இந்தியாவில் பயணம் செய்த யுவான் சுவாங் ஆந்திர நாட்டில் அமராவதி நகரத்தில் சில காலம் தங்கியிருந்து, பிறகு தெற்கே பயணம் செய்து தொண்டை மண்டலத்தில் காஞ்சிபுரத்துக்கு வந்து தங்கினார். கி. பி. 639-40ஆம் ஆண்டில் இவர் அமராவதியிலும் காஞ்சியிலும் தங்கியிருந்தார். அமராவதியிலிருந்து காஞ்சிபுரத்துக்கு வந்த போது இடைவழியில் சுலிய (சோழ) நாடு இருந்தது என்று இவர் தம்முடைய பயணக்குறிப்பில் எழுதியுள்ளார்.

தொண்டை நாட்டுக்குத் தெற்கே காவிரியாறு பாய்கிற சோழ நாடு இருக்கிறது என்பதை அறிவோம். ஆனால், சீனராகிய யுவான் சுவாங், தொண்டை நாட்டுக்கு வடக்கே சோழ நாடு இருந்தது என்று எழுதி யுள்ளார். இவர் கூறுவது தவறாக இருக்குமோ என்னும் ஐயம் இருந்தது. ஆனால், அண்மைக் காலத்தில் தெலுங்கு நாட்டில் கடப்பை மாவட்டத்தில் கிடைத்த கல்வெட்டுகளும் செப்பேடுகளும் அந்தப் பகுதி நாட்டைச் சோழ குலத்து மன்னர் அரசாண்டனர் என்னும் வரலாற்றுச் செய்தியைக் கூறுகின்றன. எனவே, தொண்டை நாட்டுக்கு வடக்கே சோழ நாடு இருந்தது என்று யுவான் சுவாங் கூறியுள்ளது தவறு அன்று என்பதும் உண்மையான செய்தி என்றும் தெரிகின்றது. அவர் சு-லி-ய என்று கூறுவது இரேணாட்டையாகும்.

## மேற்கோள்கள்

பகுப்பு:தமிழ்நாட்டு வரலாறு
பகுப்பு:ஆந்திரப் பிரதேச வரலாறு
பகுப்பு:சோழர்
புசான்

**புசான்** (*Busan*, 부산 or 釜山, அலுவல்முறையாக **புசான் பெருநகரம்**) தலைநகரம் சியோலுக்கு அடுத்தபடியாக தென் கொரியாவின் இரண்டாவது மிகப்பெரும் பெருநகரமாகும். இதன் மக்கள்தொகை  ஏறத்தாழ 3.6 மில்லியன் ஆகும். பெருநகரப் பகுதியில் அண்மித்த ஊர்களையும் சேர்த்து, மக்கள்தொகை ஏறத்தாழ 4.6 மில்லியனாக உள்ளது. இது தென்கொரியாவின் மிகப்பெரிய துறைமுக மாநகரமாக விளங்குகிறது; சரக்குப் போக்குவரத்தில் உலகின் ஐந்தாவது மிகுந்த போக்குவரத்துமிக்க துறைமுகமாக விளங்குகிறது. கொரிய நாவலந்தீவின் தென்கிழக்குக் கோடியில் இந்த நகரம்  அமைந்துள்ளது.  நக்டோங் ஆற்றுக்கும் சுயோங் ஆற்றுக்கும் இடையேயுள்ள குறுகிய பள்ளத்தாக்குகளில் நகரத்தின் நெரிசலானப் பகுதிகள் அமைந்துள்ளன. நிர்வாகத்திற்காக இது ஓர் சிறப்பு நகரமாக வகைப்படுத்தப்பட்டுள்ளது. புசான் பெருநகரப் பகுதி 15 மாவட்டங்களாகவும் ஒரே கவுன்டியாகவும்  பிரிக்கப்பட்டுள்ளது.

புசானில்  2002 ஆசிய விளையாட்டுப் போட்டிகள் மற்றும் ஏபிஈசி 2005 கொரியா போன்ற நிகழ்வுகளை ஏற்று நடத்தியுள்ளது.  2002 உலகக்கோப்பை காற்பந்து நடைபெற்ற நகரங்களில் இதுவும் ஒன்றாகும். 2020 கோடைக்கால ஒலிம்பிக் விளையாட்டுப் போட்டிகள் நடத்த ஏலத்தில் பங்கேற்றது.

புசானில் கொரியாவின் நீண்ட கடற்கரையான  ஏயுண்டே கடற்கரையும் நீண்ட ஆறான நக்டோங் ஆறும் சுற்றுலாப் பயணிகளை ஈர்க்கின்றன. உலகின் மிகப் பெரிய பல்பொருள் அங்காடி, சின்செகே சென்டம் நகர் இங்குதான் அமைந்துள்ளது.

## மேற்சான்றுகள்

## வெளி இணைப்புகள்

*புசான் பெருநகர அரசு
*புசான் நகரம் 
*புசானைப் பற்றி முழுமையாக  – அலுவல்முறை கொரிய சுற்றுலா வழிகாட்டித் தளம்
*புசான்வெப்

பகுப்பு:தென்கொரிய நகரங்கள்
நன்யாங் தொழில்நுட்பப் பல்கலைக்கழகம்

**நன்யாங் தொழில் நுட்பப் பல்கலைக்கழகம்** சிங்கப்பூரில் ஒரு மிக பிரம்மாண்டமான பல்கலைக்கழகம். இது சிங்கப்பூரின் மிகப்பெரிய பல்கலைக்கழகங்களில் ஒன்று. ஆசிய அளவில் முன்னணி பல்கலைக்கழகங்களில் ஒன்றாகத் திகழ்கிறது. 

## வளாகங்கள்

இதன் முதன்மை வளாகத்திற்கு யுன்னான் வளாகம் என்று பெயர். இது 200 ஏக்கர் பரப்பளவில் அமைந்துள்ளது.  இது ஜுரோங் மேற்கு மாவட்டத்திற்கு அருகில் உள்ளது.

## பள்ளிகளும், கல்லூரிகளும்
இந்த பல்கலைக்கழகத்தில் 15 பள்ளிகள் உள்ளன. ஒவ்வொரு பள்ளியிலும் வெவ்வேறு துறைகளைக் கற்பிக்கின்றன. 
*பொறியியல் கல்லூரி
:உலகின் பெரிய பொறியியல் கல்லூரி எனப் போற்றுகின்றனர். இங்கு பத்தாயிரத்திற்கும் அதிகமான இள நிலை மாணவர்களும், 3,500 முதுநிலை மாணவர்களும் பயில்கின்றனர். 

இங்கு கீழ்க்கண்ட பள்ளிகள் உள்ளன.
:*வேதியியல், உயிர்வேதிப் பொறியியல் பள்ளி
:*கட்டிடப் பொறியியல், சுற்றுச்சூழலியல் பள்ளி
:*கணிப்பொறியியல் பள்ளி
:*மின், மின்னணுப் பொறியியல் பள்ளி
:*மெட்டீரியல் சைன்ஸ், பொறியியல் பள்ளி
:*இயந்திரப் பொறியியல், வானூர்திப் பொறியியல் பள்ளி

*நன்யாங் வணிகப் பள்ளி
:இது சிங்கப்பூரின் முன்னணி வணிகப் பள்ளியாகத் திகழ்கிறது. இங்கு மேலாண்மைக் கல்வியில் முதுநிலைப் பாடங்களைக் கற்பிக்கின்றனர்.

*அறிவியல் கல்லூரி
இங்கு இரண்டு பள்ளிகள் உள்ளன. ஒன்றில் உயிரியல் பாடங்களையும், இன்னொன்றில் இயற்பியல், கணிதம், வேதியியல் பாடங்களையும் கற்பிக்கின்றனர்.

*லீ கோங் சியான் மருத்துவப் பள்ளி
லண்டனில் உள்ள இம்பீரியல் கல்லூரியுடன் இணைந்து செயலாற்றுகிறது.

*கலை, சமூக அறிவியல், மாந்தவியல் கல்லூரி

இங்கு மாந்தவியல், கலை, சமூகவியல் ஆகிய துறைகள் உள்ளன. மாந்தவியல் துறையில் சீன மொழி, பொருளாதாரம், வரலாறு, மொழியியல் ஆகிய பாடங்களைக் கற்பிக்கின்றனர். 

## கல்வி
### இள நிலைக் கல்வி
இங்கு 23,500 பேர் கல்வி கற்கின்றனர். இவர்களில் 80% பேர் சிங்கப்பூர் குடிமக்கள் ஆவர். மீதமுள்ளோர் தெற்காசிய, தென்கிழக்காசிய நாடுகளைச் சேர்ந்தவர்கள் ஆவர்.

மாணவர்களுக்கான கல்விச் செலவில் பெருந்தொகையை சிங்கப்பூர் அரசு செலுத்துகிறது. சிங்கப்பூரைச் சேர்ந்த மாணவர்கள்  27 % கட்டணத்தை மட்டும் கட்டினால் போதும்.  வேற்று நாட்டு மாணவர்களுக்கும் கட்டண சலுகை கிடைக்கும். அந்த சலுகையைப் பெற, சிங்கப்பூரில் உள்ள நிறுவனத்தில் 3 ஆண்டுகள் பணியாற்றுவதாக உறுதி அளிக்க வேண்டும். 

### உயர்நிலைக் கல்வி
இங்கு 10,000 மாணவர்கள் முது நிலைக் கல்வியும், முனைவர் படிப்பையும் மேற்கொள்கின்றனர். இங்கு உலக நாடுகளைச் சேர்ந்த மாணவர்கள் படிக்கின்றனர்.
சில துறைகளில் சேர்வதற்கு தகுதிகள் தேவைப்படுகின்றன. எடுத்துக்காட்டாக, ஜி.ஆர்.இ, ஜிமேட் ஆகியன. ஆங்கிலம் பேசாத நாடுகளைச் சேர்ந்த மாணவர்கள் ஆங்கிலத்திற்கான சிறப்புத் தேர்வில் (டோஃபெல்) தேர்ச்சி பெற்றிருக்க வேண்டும். 

## பட்டங்கள்
இள நிலைப் பட்டங்கள்: 
* கணக்கியல்
* வணிகம்
* கவின் கலை
* அறிவியல்
* பொறியியல்
* கலை
* தொடர்பாடல்

முது நிலைப் பட்டங்கள்:
* வணிகம்
* வணிக நிர்வாகம்
* அறிவியல்
* கலை
* கல்வி
* கல்வித் துறை நிர்வாகம்
* பொறியியல்
* பொது நிர்வாகம்
* பயன்பாட்டு அறிவியல்
* தொடர்பாடல் கல்வி

முனைவர் பட்டங்கள்:
* மெய்யியல்
* கல்வி

## முன்னாள் மாணவர்கள்
* க. குணாளன் - முன்னாள் தேசிய விளையாட்டு வீரர்

## மேலும் பார்க்க
* சிங்கப்பூர் தேசியப் பல்கலைக்கழகம்
* சிங்கப்பூர் தொழில்நுட்பக் கழகம்
* சிங்கப்பூர் நிர்வாகப் பல்கலைக்கழகம்
* சிங்கப்பூர் தொழில்நுட்பப் பல்கலைக்கழகம்
* சிம் பல்கலைக்கழகம்

## சான்றுகள்

## இணைப்புகள்

*
*நன்யாங் வணிகப் பள்ளி 
*தேசிய கல்விக் கழகம்
*எஸ். ராஜரத்னம் பன்னாட்டுக் கல்விக் கல்லூரி

பகுப்பு:சிங்கப்பூர் பல்கலைக்கழகங்கள்
டபிள்யூ. ஜி. ரொக்வூட்

**வில்லியம் கேப்ரியல் ரொக்வூட்** (*William Gabriel Rockwood*, 13 மார்ச் 1843 - 29 மார்ச் 1909) இலங்கைத் தமிழ் அரசியல்வாதியும், மருத்துவரும், இலங்கை சட்டவாக்கப் பேரவை உறுப்பினரும் ஆவார்.

## ஆரம்ப வாழ்க்கை
ரொக்வூட் 1843 மார்ச் 13 இல் இலங்கையின் வடக்கே அளவெட்டியில் சின்னத்தம்பி எலிசா ரொக்வூட் என்பவருக்குப் பிறந்தார். தந்தையார் வட்டுக்கோட்டை குருமடத்தில் பயின்று கிறித்தவராக மதம் மாறியவர். காங்கேசன்துறையிலும், பருத்தித்துறையிலும் சுங்க அதிகாரியாகப் பணியாற்றியவர். யாழ்ப்பாணம் வேம்படி ஆண்கள் பாடசாலையில் கல்வி பயின்ற வில்லியம் ரொக்வூட் சென்னை சென்று அங்குள்ள மாநிலக் கல்லூரியில் படித்து மெட்ரிக்குலேசன் தேர்வு பெற்றார். பின்னர் 1861 இல் மதராசு மருத்துவக் கல்லூரியில் புலமைப்பரிசில் பெற்று 1866 சூன் மாதத்தில் மருத்துவர் மற்றும் அறுவை மருத்துவராக முதல் வகுப்பில் தேறினார்.

ரொக்வூட் 1871 இல் யாழ்ப்பாணம் மூளாயைச் சேர்ந்த சின்னமுதலியார் கதிரவேலுவின் மகள் முத்தம்மாவைத் திருமணம் புரிந்தார். இவர்களுக்கு மருத்துவர் டேவிட் ரொக்வூட் உட்பட நான்கு மகன்களும், நான்கு மகள்களும் இருந்தனர்.

## பணி
சென்னையில் இருந்து திரும்பி இரண்டு மாதங்களில் அரசு மருத்துவ சேவையில் சேர்ந்து புத்தளத்தில் மருத்துவராக 1875 வரை  சேவையாற்றினார். 1866/67, 1875 காலப்பகுதிகளில் யாழ்ப்பாணத்தில் வாந்திபேதி  பரவிய போது அதைத் தடுப்பதில் பெரும் பங்காற்றினார். பின்னர் சென்னைப் பல்கலைக்கழகத்தில் மருத்துவத்தில் முனைவர் பட்டம் பெற்றார். பின்னர் அம்பாந்தோட்டை, கம்பளை ஆகிய இடங்களில் மருத்துவ அதிகாரியாகப் பணியாற்றினார். 1878 இல், கொழும்பு பொது மருத்துவமனைக்கு அறுவை-மருத்துவத் தலைமை அதிகாரியாக 1878 முதல் 1883 வரை பணியாற்றினார். இலங்கை மருத்துவக் கல்லூரியில் அறுவை மருத்துவம், மற்றும் பேற்றுத் துணைவியியல் ஆகிய துறைகளில் விரிவுரையாளராகவும் பணியாற்றினார். 1884 இங்கிலாந்து சென்று அங்கு படித்து MRCS, MRCP பட்டங்களையும் பெற்றார். அரசுப் பணியில் இருந்து இளைப்பாறிய பின்னர் 1898 இல் கொழும்பு மருத்துவமனையில் அறுவை-மருத்துவ அறிவுரைஞராகப் பணியாற்றினார். ரொக்வூட் பிரித்தானிய மருத்துவக் கழகத்தின் இலங்கைக் கிளைக்குத் தலைவராகவும் இருந்து செயல்பட்டார்.

## அரசியலில்
1898 மார்ச் 14 இல் ரொக்வூட் இலங்கை சட்டவாக்கப் பேரவையில் இலங்கைத் தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக பி. குமாரசாமிக்குப் பதிலாக நியமிக்கப்பட்டார். 1903 இல் மீண்டும் நியமிக்கப்பட்டார். இலங்கையில் வடக்கிற்கும், சிலாபத்திற்கும் தொடருந்துப் பாதைகள் அமைப்பதில் இவர் பெரும் ஆதரவு அளித்திருந்தார். 1906 சனவரியில் சுகவீனம் காரணமாக சட்டவாக்கப் பேரவையில் இருந்து இவர் இளைப்பாறினார்.

ரொக்வூட் 1909 மார்ச் 29 இல் காலமானார்.

## மேற்கோள்கள்

பகுப்பு:1843 பிறப்புகள்
பகுப்பு:1909 இறப்புகள்
பகுப்பு:இலங்கை சட்டசபை உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் கல்விமான்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கைத் தமிழ் மருத்துவர்கள்
பகுப்பு:யாழ்ப்பாணம் மத்திய கல்லூரி பழைய மாணவர்கள்
கல்கிசை

**கல்கிசை** என்பது கொழும்பிலுள்ள புறநகர்ப்பகுதியாகும். இது தெகிவளை-கல்கிசை மாநகர சபையின் நிர்வாக எல்லையிலுள் அமையப்பெற்றுள்ளது.

இது வசிப்பிடப் பகுதியாகவும் கடற்கரை ஓய்வுக்கு ஏற்றதாகவும் உல்லாப்பணனிகளுக்கு ஏற்ற இடமாகவும் உள்ளது.

## உசாத்துணை
இரத்தினசோதி சரவணமுத்து

சேர் **இரத்தினசோதி சரவணமுத்து** (*Sir Ratnasothy Saravanamuttu*) இலங்கைத் தமிழ் மருத்துவரும் அரசியல்வாதியும் ஆவார். இலங்கை அரசாங்க சபையின் உறுப்பினராக இருந்தவர். இவர் கொழும்பு மாநகரசபை முதல்வராகத் தெரிவு செய்யப்பட்ட முதலாவது இலங்கையர் ஆவார்.

## வாழ்க்கைக் குறிப்பு
இரத்தினசோதி சரவணமுத்து அக்டோபர் 1886 இல் கொழும்பு மருத்துவர் வேதாரணியம் சரவணமுத்து, தங்கம்மா ஆகியோருக்குப் பிறந்தார். இவரின் தாயார் யாழ்ப்பாணம், வட்டுக்கோட்டையைச் சேர்ந்தவர். இவரின் தந்தை-வழிப் பாட்டனார் வேதாரணியம் வட இலங்கையில் சுன்னாகம் என்ற சிற்றூரை அமைத்தவர் எனப் பெயர் பெற்றவர். இரத்தினசோதியுடன் உடன் பிறந்தவர்கள்: ஞானசோதி, தர்மசோதி, பாக்கியசோதி, மாணிக்கசோதி, சப்தரணசோதி ஆகியோர் ஆவர்.

கல்கிசை புனித தோமையர் கல்லூரியில் கல்வி கற்ற இரத்தினசோதி, பாடசாலையில் படிக்குப் போது பல பரிசில்களை வென்றுள்ளார். பள்ளிப் படிப்பை முடித்த பின்னர் இவர் சென்னைப் பல்கலைக்கழகம் சென்று அங்கு மருத்துவப் பட்டமும், அறுவை சிகிச்சையில் முதுகலைப் பட்டமும் பெற்றார். பின்னர் உயர்கல்விக்காக ஐக்கிய இராச்சியம் சென்று, அங்கு அறுவை மருத்துவத்தில் வேத்தியர் கல்லூரி உறுப்புரிமை பெற்றார். பட்டம் பெற்று இலங்கை திரும்பிய இரத்தினசோதி வட கொழும்பில் தனியார் மருத்துவமனை ஒன்றை ஆரம்பித்து மருத்துவராகப் பணியாற்றினார்.

## அரசியலில்
1931 அரசாங்க சபைத் தேர்தலில் கொழும்பு வடக்குத் தேர்தல் தொகுதியில் போட்டியிட்டு வெற்றி பெற்று அரசாங்க சபை உறுப்பினரானார். ஆனாலும், தேர்தலில் முறைகேடுகள் செய்ததாக தேர்தல் நீதிபதி ஒருவரினால் குற்றம் சாட்டப்பட்டு உறுப்பினர் பதவியில் இருந்து நீக்கப்பட்டார். இவரது இடத்திற்கு நடைபெற்ற இடைத்தேர்தலில் இவரின் மனைவி நேசம் சரவணமுத்து போட்டியிட்டு வெற்றி பெற்றார். அரசாங்க சபைக்குத் தெரிவு செய்யப்பட்ட இரண்டாவது பெண் உறுப்பினர் இவராவார்.

மே 1937 முதல் திசம்பர் 1946 வரை இவர் கொழும்பு மாநகரசபை உறுப்பினராக இருந்தார். இக்காலப் பகுதியில் 1937 மே முதல் 1937 திசம்பர வரையும், பின்னர் சனவரி 1941 முதல் திசம்பர் 1942 வரை கொழும்பு மாநகர முதல்வராகவும் பணியாற்றினார்.

இவர் சுதந்திர தொழிற் கட்சியை உருவாக்குவதற்கு முன்னர் தாராண்மைவாத முன்னணியின் உறுப்பினராவார். தொழிற் கட்சி பின்னர் இலங்கை தேசிய காங்கிரசினால் உள்வாங்கப்பட்டது. 1942 ஏப்ரலில் சப்பானியர்களின் கொழும்பு மீதான குண்டுவீச்சின் போது நிவாரணப் பணிகள் ஆற்றுவதில் இவர் முன்னின்று உழைத்தார். 1943 இல் இவரது பொது சேவைக்காக பிரித்தானிய இலங்கை அரசு இவருக்கு சேர் பட்டம் வழங்கிக் கௌரவித்தது.

## குடும்பம்
சரவணமுத்து நேசம் என்பவரைத் திருமணம் புரிந்தார். இவர்களின் பிள்ளைகள்: சீதா இராசநாயகம், சந்திரா என இரண்டு பெண்களும், வேதாரணியம் அருணாசலம் சரவணமுத்து, மரு. இரத்தினகுமார் சரவணமுத்து என இரண்டு ஆண்களும் ஆவர். இவரின் மகள் சீதா இராசநாயகத்தின் பெயர்த்தி வனுஷி வோல்ட்டர்ஸ் நியூசிலாந்து நாடாளுமன்ற உறுப்பினர் ஆவார்.

## நினைவு
இவரது நினைவாக கொழும்பு கொட்டாஞ்சேனையில் உள்ள வீதி ஒன்றிற்கு "சேர் இரத்தினசோதி சரவணமுத்து மாவத்தை" எனப் பெயரிடப்பட்டது.

## மேற்கோள்கள்

பகுப்பு:இலங்கைத் தமிழ் மருத்துவர்கள்
பகுப்பு:இலங்கை அரசியல்வாதிகள்
பகுப்பு:சர் பட்டம் பெற்ற இலங்கையர்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:1886 பிறப்புகள்
பகுப்பு:கொழும்பு முதல்வர்கள்
2014 இந்திய ஒன்றியத்தின் வரவு செலவுத் திட்டம்

நிதியமைச்சர் அருண் ஜெட்லி 2014- 2015ஆம் ஆண்டிற்கான வரவு செலவுத் திட்டத்தை சூலை 10, 2014 அன்று  தாக்கல் செய்தார்.

## முக்கிய அம்சங்கள்
### வரிச் சலுகைகள்
* தனிநபரின் வருமான வரி விலக்கு உச்சவரம்பு 2 இலட்சத்திலிருந்து 2.5 இலட்சமாக உயர்த்தப்பட்டுள்ளது,  மூத்த குடிமக்களுக்கு இது 2.5 இலட்சத்திலிருந்து 3 இலட்சமாக உயர்த்தப்பட்டுள்ளது.
* 80சி பிரிவின் கீழ் வருமான வரி விலக்கு உச்ச வரம்பு 1 இலட்சத்திலிருந்து 1.5 இலட்சமாக உயர்த்தப்பட்டுள்ளது.
* பொதுச் சேம நல நிதியில் ஒரு நிதியாண்டில் முதலீடு செய்ய உச்ச வரம்பாக இதுவரை இருந்து வந்த 1 இலட்சம் 1.5 இலட்சமாக உயர்த்தப்பட்டுள்ளது.

### வருவாய் பற்றாக்குறை
நிதிப் பற்றாக்குறை 4.1% ஆக இருக்கும் என்று அறிவிக்கப்பட்டது. மேலும், இரு ஆண்டுகளில் நிதிப்பற்றாக்குறை 3% ஆக குறைக்கப்படும் என்றும் அறிவிக்கப்பட்டது.

### வளர்ச்சி மற்றும் பணவீக்கம்
* வளர்ச்சி 5.4% -லிருந்து 5.9% ஆக இருக்கும் என்று அறிவிக்கப்பட்டது.

### தனியார்மயம்
* 2ஆம் நிலை மற்றும் 3ஆம் நிலை நகரங்களில் தனியார் கூட்டுடன் (Public Private Partnership) விமான நிலையங்கள் அமைக்க திட்டமிடப்பட்டுள்ளது.

### திட்டங்கள்
* புதியதாக 5 ஐஐடி, 5 ஐஐஎம் மற்றும் 4 எய்ம்ஸ் மருத்துவமனைகள் திறக்கப்பட உள்ளது.
* கங்கை நதியில் நீர்வழிப் போக்குவரத்தை ஏற்படுத்த *ஜல் மார்க் விகாஸ்* என்கிற பெயரில் 4200 கோடி ரூபாயில் திட்டம் வகுக்கப்பட்டுள்ளது.
* புதிய மற்றும் புதுப்பிக்கத்தக்க ஆற்றல் (New and Renewable Energy) துறையில் 500 கோடி ரூபாய் முதலீடு செய்யப்படவுள்ளது.
* சர்தார் வல்லபாய் படேலுக்கு சிலை அமைக்க 200 கோடி ரூபாய் ஒதுக்கப்பட்டுள்ளது.
* பார்வைச் சவால் உடையோர் படிப்பதற்கான புத்தகங்களை பிரெயில் முறையில் அச்சிடும் அச்சகங்கள் புதிதாக 15-ம், இயக்கத்திலிருக்கும் 10 அச்சங்களை மேம்படுத்தவும் திட்டமிடப்பட்டுள்ளது.
* கிராமப்புறங்களில் இணையம் மற்றும் தொழில்நுட்பத்தை கொண்டு சேர்க்க 500 கோடியில் திட்டம் வகுக்கப்பட்டுள்ளது.

### விவசாயம்
* விவசாயிகளுக்காக பிரத்தியேகமாக ஒரு தொலைக்காட்சி சேவையைத் தொடங்க 100 கோடி ஒதுக்கப்பட்டுள்ளது.

## அமைச்சர்களின் கருத்துகள்
* "இந்த வரவு செலவுத் திட்டம் ஒரு ஆரம்பமே; முடிவல்ல" என நிதி அமைச்சர் அருண் ஜெட்லி தெரிவித்தார்.

## மாநில முதல்வர்களின் கருத்துகள்
* நோக்கம், இலட்சியம், செயல்பாடு இவை மூன்றிலும் குறைபாடுள்ள வரவு செலவுத் திட்டமென மேற்கு வங்க மாநில முதல்வர் மம்தா பானர்ஜி தெரிவித்தார்.

## பத்திரிகைகளின் விமர்சனங்கள்
**பிரமாதமுமில்லை, மோசமுமில்லை...* - தினமணி நாளிதழின் தலையங்கம் .
**More continuity than change* - தி இந்து நாளிதழின் தலையங்கம் .
**மாற்றமல்ல தொடர்ச்சிதான்!* - தி இந்து (தமிழ்) நாளிதழின் தலையங்கம் .

## பொருளாதார நிபுணர்களின் விமர்சனக் கட்டுரைகள்
**மோசமான சூழலில் சிறப்பான பட்ஜெட்!* - தினமணி  நாளிதழில் எஸ். குருமூர்த்தியின் கட்டுரை .

## அரசியல் தலைவர்களின் விமர்சனக் கட்டுரைகள்
**Whose budget is it anyway?* - தி இந்து  நாளிதழில் பிருந்தா காரத்தின் கட்டுரை .

## மேற்கோள்கள்

## உசாத்துணை
* வரவு செலவுத் திட்ட அறிக்கை உரையின் முழுமையான எழுத்துவடிவம் 

## வெளியிணைப்புகள்
* Budget at a glance 
* The Union Budget and its impact on the property sector

பகுப்பு:இந்திய ஒன்றியத்தின் வரவு செலவுத் திட்டங்கள்
இந்தியன் பிரீமியர் லீகில் சதமடித்தவர்கள்

[thumb|250px|[பெங்களூர் ராயல் சேலஞ்சர்ஸ் அணி வீரர்கள் அடித்துள்ள ஐந்து சதங்களில், நான்கு சதங்களை அடித்த கிறிஸ் கெயில்.|alt=A man standing with his hands in his pockets. He is wearing a blue–black hat and top]]

துடுப்பாட்டத்தில் ஒரு வீரர் ஒரு ஆட்டத்தில் நூறு அல்லது அதற்கு மேற்பட்ட ஓட்டங்களை பெற்றால் அது சதமாக கருதப்படும். ஒருவர் அதிக சதமடித்திருந்தால் அவர் சிறந்த வீரராக கருதப்படுகிறார்.இந்தியன் பிரீமியர் லீக் என்பது இந்தியாவில் 2008-ம் ஆண்டு முதல் நடைபெற்று வரும் ஒரு துடுப்பாட்ட தொடராகும். இந்தியன் பிரீமியர் லீகில் இதுவரை 22 வீரர்களால் 28 சதங்கள் அடிக்கப்பட்டிருக்கின்றன. இதில் புனே வாரியர்ஸ் இந்தியா, கொச்சி இட்டசுக்கேர்சு கேரளா மற்றும் சன்ரைசர்ஸ் ஐதராபாத் ஆகிய அணி வீரர்களைத் தவிர மற்ற எல்லா அணி வீரர்களும் சதமடித்திருக்கிறார்கள்.,.

2008-ம் ஆண்டு நடந்த இந்தியன் பிரீமியர் லீக் முதலாவது தொடரில் கொல்கத்தா நைட் ரைடர்ஸ் அணி வீரர் பிரண்டன் மெக்கல்லம் பெங்களூர் சின்னசாமி மைதானத்தில் ஏப்ரல் 18-ம் நாளன்று நடந்த பெங்களூர் ராயல் சேலஞ்சர்ஸ் அணிக்கு எதிரான ஆட்டத்தில் 158 ஓட்டங்கள் எடுத்து தனது முதலாவது சதத்தை பதிவு செய்தார். இதுவே இந்தியன் பிரீமியர் லீக் வரலாற்றில் அடிக்கப்பட்ட முதலாவது சதமாகும். இந்தியன் பிரீமியர் லீக் தொடரில் இதுவரை அதிகபட்சமாக பெங்களூர் ராயல் சேலஞ்சர்ஸ் அணி வீரர் கிறிஸ் கெயில், புனே வாரியர்ஸ் இந்தியா அணிக்கு எதிராக 66 பந்துகளுக்கு 175 ஓட்டங்கள் எடுத்து முதலிடத்தில் உள்ளார்.

## சதங்கள்

[right|thumb|alt=The head and shoulders of a man in his 30s, wearing a white and green wide-brimmed hat, and a blue top.|<div style="font-size:110%">[சச்சின் டெண்டுல்கர்2011-ம் ஆண்டு மும்பை இந்தியன்ஸ் அணிக்காக தனது முதல் சதத்தை பதிவு செய்தார்.]]
[right|thumb|alt=A brown-colored man with a beard, wearing a blue-white shirt.|<div style="font-size:110%">[அடம் கில்கிறிஸ்ற்இவர் மட்டுமே இரண்டு சதமடித்த ஒரு அணியின் தலைவர்.]]
[right|thumb|alt=A man wearing a green top and cap, light green gloves and black goggles|<div style="font-size:110%">[ஏ பி டி வில்லியர்ஸ்2009-ம் ஆண்டு நடந்த தொடரில் சதமடித்த இருவரில் இவரும் ஒருவர்.]]
[right|thumb|alt=An Indian cricketer wearing a multi-colored shirt. Others can be seen in the background.|<div style="font-size:110%">[சுரேஷ் ரைனாஇந்தியன் பிரீமியர் லீகில் 2013வது தொடரில் சதம் அடித்ததுடன் அதிக ஓட்டங்கள் எடுத்த வீரர்கள் வரிசையில் தொடர்ந்து முன்னிலை வகிக்கிறார்.]]

### அடையாளக் குறிகள்

## தொடர்கள் கண்ணோட்டம்

## அணிகள் கண்ணோட்டம்

## இதனையும் காண்க
* இந்தியன் பிரீமியர் லீக்
* இந்தியன் பிரீமியர் லீகின் புள்ளிவிபரங்களும் சாதனைகளும்

## சான்றுகள்

பகுப்பு:இந்திய பிரீமியர் லீக்
பகுப்பு:இந்தியன் பிரீமியர் லீக்
வீம இரதம், மாமல்லபுரம்

**வீம இரதம்** என அழைக்கப்படும் தளியானது மாமல்லபுரத்தில் உள்ள நரசி்ம்மவர்மன் பாணியில் அமைந்த புகழ்பெற்ற கற்றளிகளுள் ஒன்றாகும். இது அருச்சுன இரதம் எனும் தளிக்கு தெற்கில் அமையப் பெற்றுள்ளது. நீண்ட சதுரமுடைய பெரிய பாறையைக் குடைந்து அமைக்கப்பட்ட கோயிலாகும். இது ஒரு திருமால் கோயில். கிடந்த நிலையில் உள்ள திருமாலின் வடிவமான பள்ளிகொண்ட பெருமாளுக்காகவே இந்தக் கோயில் அமைக்கப்பட்டதாகத் தெரிகிறது.

## அமைப்பு

நீண்ட சதுரமான மண்டபத்தையும் அதன் மேல் படகு ஒன்றினைக் கவிழ்த்து வைத்தது போன்ற விமானத்தையும் கொண்டு அமைந்துள்ளது. இதன் நான்கு புறத்திலும் தாழ்வாரம் எனும் அமைப்பு காணப்படுகின்றது. அமைப்பில் சிதம்பரம் நடராஜப் பெருமானின் ஆலயத்தை ஒத்திருப்பது என்பர். இத் தளியின் மேற்பகுதி மட்டும் நன்றாக அமைக்கப்பட்ட கோலத்தில் உள்ளது. கீழ்ப்பகுதி முற்றுப் பெறாமல் அரைகுறையாகவே விடப்பட்டுள்ளது. கீழ்ப்பகுதி பாறையில் வெடிப்புகள் காணப்படுவதால் இவ்வாறு அரைகுறையாக விடப்பட்டிருக்க வேண்டும். விமானம் வேசர வகையைச் சார்ந்து அமைக்கப்பட்டுள்ளது.

## குறிப்புகள்

## இவற்றையும் பார்க்கவும்
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* அருச்சுன இரதம்
* நகுல சகாதேவ இரதம், மாமல்லபுரம்
* திரௌபதை இரதம், மாமல்லபுரம்

## வெளியிணைப்புகள்
* Mahabalipuram – The Workshop of Pallavas – Part III in Indian History of Archiecture  
* Pancha Rathas, Mamallapuram Arhaeological Survey of India

பகுப்பு:மாமல்லபுரம்
பகுப்பு:ஒற்றைக்கல் தளிகள்
பகுப்பு:தமிழ்நாட்டிலுள்ள தொல்லியற்சின்னங்கள்
பகுப்பு:பல்லவர் கட்டிடக்கலை
அருச்சுன இரதம்

**அருச்சுன இரதம்** மாமல்லபுரத்திலுள்ள புகழ்பெற்ற ஒற்றைக்கல் தளிகளுள் ஒன்றாகும். அருச்சுன இரதம் எனப் பொதுவாக அழைக்கப்பட்டாலும், இது ஒரு கடவுளுக்காக அமைக்கப்பட்டது என்பதே ஆய்வாளர்களுடைய கருத்து. ஆனால் இது எந்தக் கடவுளுக்காக அமைக்கப்பட்டது என்பதில் கருத்து வேறுபாடு உண்டு. முருகன், சிவன், இந்திரன் என்பவர்களுள் ஒருவருக்கு உரியதாகவே இக்கோயில் கட்டப்பட்டிருக்கலாம் என்பதே ஆய்வாளர்களிடையே நிலவும் கருத்து.

## அமைப்பு

அருகில் அமைந்துள்ள திரௌபதி இரதத்துடன் ஒரே தளத்தின் மீது கட்டப்பட்டுள்ளது இக்கோயில். இது திராவிட பாணியில் அமைந்த இரண்டு நிலைமாடக் கோயில் வகையைச் சார்ந்தது. சதுரமான அமைப்புடையது. சிங்கங்களும் யானைகளும் சுமப்பதைப் போன்று இக்கோயில் அமைக்கப்பட்டுள்ளது. கோயிலின் முன்புறத்தில் இரண்டு சிங்கத் தூண்களுடன் கூடிய சிறு அர்த்த மண்டபம் காணப்படுகிறது. தற்போது அத்தூண்களுக்குப் பதில் இரு கற்கள் காணப்படுகின்றன.

## குறிப்புகள்

## இவற்றையும் பார்க்கவும்
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* வீம இரதம், மாமல்லபுரம்
* நகுல சகாதேவ இரதம், மாமல்லபுரம்
* திரௌபதி இரதம், மாமல்லபுரம்

## வெளியிணைப்புகள்
* Mahabalipuram – The Workshop of Pallavas – Part III in Indian History of Archiecture  
* Pancha Rathas, Mamallapuram Arhaeological Survey of India

பகுப்பு:மாமல்லபுரம்
பகுப்பு:ஒற்றைக்கல் தளிகள்
பகுப்பு:தமிழ்நாட்டிலுள்ள தொல்லியற்சின்னங்கள்
பகுப்பு:பல்லவர் கட்டிடக்கலை
நகுல சகாதேவ இரதம், மாமல்லபுரம்

**நகுல சகாதேவ இரதம்** மாமல்லபுர ரதக் கோயில்களுள் ஒன்றாகும். இது மருத நிலத்துக்கு உரிய கடவுளான இந்திரனுக்காகக் கட்டப்பட்டது என்கின்றனர் ஆய்வாளர்கள். இக்கோயிலில் இதைக் குறிக்கக்கூடிய சிற்பங்களோ வேறு சான்றுகளோ காணப்படாவிட்டாலும், அருகில் காணப்படும் பெரிய யானைச் சிற்பம் இந்திரனுடைய ஐராவதம் எனக் கொண்டே இக்கோயில் இந்திரனுக்கு உரியது என அடையாளம் காண்கின்றனர்.

## அமைப்பு
thumb|250px|நடுவில் படத்தின் முன் பகுதியில் தனித்துக் காணப்படுவது நகுல சகாதேவ இரதம்.
இதனை யானைக் கோயில் என்றும் அழைக்கின்றனர். இக்கோயிலின் விமானத்தை வடமொழியில் "கஜபிருஷ்ட" எனக் கூறுவர். அதாவது யானையின் பின்பகுதி போல அமைந்துள்ளது என்பதால் இப்பெயர். தமிழில் தூங்கானை அமைப்பு அல்லது முக்கால் வட்ட அமைப்பு என்பர். இது மூன்று நிலையுள்ள மாடக்கோயிலாக விளங்குகின்றது.

## குறிப்புகள்

## இவற்றையும் பார்க்கவும்
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* வீம இரதம், மாமல்லபுரம்
* அருச்சுன இரதம்
* திரௌபதை இரதம், மாமல்லபுரம்

## வெளியிணைப்புகள்
* Mahabalipuram – The Workshop of Pallavas – Part III in Indian History of Archiecture 
* Pancha Rathas, Mamallapuram Arhaeological Survey of India

பகுப்பு:மாமல்லபுரம்
பகுப்பு:ஒற்றைக்கல் தளிகள்
பகுப்பு:தமிழ்நாட்டிலுள்ள தொல்லியற்சின்னங்கள்
பகுப்பு:பல்லவர் கட்டிடக்கலை
திரௌபதை இரதம், மாமல்லபுரம்

**திரௌபதை இரதம்** என்பது மாமல்லபுரத் தனிக்கற் தளிகளில் ஒன்று. உண்மையில் இது கொற்றவை அல்லது துர்க்கைக்கு உரிய தளியாகும். கருவறையின் உட்புறச் சுவரில் உள்ள பெண் தெய்வத்தின் சிற்பம் கொற்றவையைக் குறிப்பதாகச் சொல்லப்படுகிறது. கோயிலுக்கு முன்னால் சிங்கத்தின் சிற்பம் ஒன்று காணப்படுகிறது. சிங்கம் துர்க்கையின் வாகனமாகக் கருதப்படுவது குறிப்பிடத்தக்கது.

## அமைப்பு

திரௌபதை இரதம் அருச்சுன இரதத்தோடு ஒரே மேடையில் அமைந்துள்ளது. அளவிற் சிறியதாகவும், வனப்புடையதாகவும் விளங்குகின்றது. மேற்கு நோக்கிய வாயிலுடன் அமைந்துள்ள இக்கோயில் ஒன்றன் மேல் ஒன்றாக அமைந்த இரு தளங்களின் மேல் அமைந்தது. அடித்தளத்தினை யானைகளும், சிங்கங்களும் தாங்குவது போல அமைந்துள்ளது.

சிறிய சதுர வடிவமான இக்கோயில் வெளிப்புறம் வளைந்த நாற்பட்டைக் கூம்பு (பிரமிடு) வடிவிலான கூரையுடன் ஒரு குடிசை போன்ற அமைப்புடன் காணப்படுகிறது. சிலப்பதிகாரத்தில் "குச்சரக் குடிசை" எனக் குறிப்பிடப்படும் கோயில் இவ்வடிவினதாக இருந்திருக்கலாம் என்ற கருத்தும் உண்டு. இக்கோயில் வாயிலின் இரண்டு பக்கங்களிலும் பெண் துவாரபாலகிகளின் சிற்பங்கள் செதுக்கப்பட்டுள்ளன.

கருவறையின் உட்புறச் சுவரில் காணப்படும் கொற்றவையின் சிற்பம் நான்கு கைகளுடன் தாமரைப் பீடத்தின் மீது நிற்கும் நிலையில் செதுக்கப்பட்டுள்ளது. இச்சிற்பத்துக்குக் கீழே வழிபடும் ஒருவரின் சிற்பமும், தன்னைத் தானே பலி கொடுத்துக்கொள்ளும் ஒருவரின் சிற்பமும் உள்ளன.

## குறிப்புகள்

## இவற்றையும் பார்க்கவும்
* மாமல்லபுரம் இரதக் கோயில்கள்
* தர்மராஜ இரதம், மாமல்லபுரம்
* வீம இரதம், மாமல்லபுரம்
* அருச்சுன இரதம்
* நகுல சகாதேவ இரதம், மாமல்லபுரம்

## வெளியிணைப்புகள்
* Mahabalipuram – The Workshop of Pallavas – Part III in Indian History of Archiecture  
* Pancha Rathas, Mamallapuram Arhaeological Survey of India

பகுப்பு:மாமல்லபுரம்
பகுப்பு:ஒற்றைக்கல் தளிகள்
பகுப்பு:தமிழ்நாட்டிலுள்ள தொல்லியற்சின்னங்கள்
பகுப்பு:பல்லவர் கட்டிடக்கலை
சிபி மலையில்

”சிபி மலையில்” என்பவர் மலையாளத் திரைப்பட இயக்குநர் ஆவார். 1980 முதல் மலையாளத்தில் நாற்பதுக்கும் அதிகமான திரைப்படங்களை இயக்கியுள்ளார்.

கிரீடம், தனியாவர்த்தனம், ஹிஸ் ஹைனெஸ் அப்துல்லா உள்ளிட்ட திரைப்படங்கள் குறிப்பிடத்தக்கன. இவர் இயக்கிய பல திரைப்படங்களில் மோகன்லால் நாயகனாக நடித்துள்ளார்.

## திரைப்படங்கள்
*பிளாஷ் (2007)
*ஆலிஸ் இன் ஒண்டர்லேண்டு (2005) 
*அம்ருதம் (2004)
*கிசான் (2004) 
*ஜலோத்சவம் (2004) 
*என்றெ வீடு அப்பூன்றேம் (2003)
*இஷ்டம்  (2001) 
*தேவதூதன் (2000) 
*உஸ்தாத் (1999)
*சம்மர் இன் பெத்லஹேம் (1998) 
*பிரணயவர்ணங்கள் (1997)
*நீ வருவோளம் (1997) 
*களிவீடு (1996) 
*காணாக்கினாவ் (1995)
*சிந்தூரரேகை (1995)
*அக்சரம் (1995) 
*நாகரம் சாட்சி (1994) 
*செங்கோல் (1993) 
*மாயாமயூரம் (1993)
*ஆகாஷதூத் (1993)
*வளையம் (1992) 
*கமலதளம்(1992) 
*சதயம் (1992)
*சாந்த்வனம் (1991) 
*பரதம் (1991) 
*தனம் (1991)
*பரம்பரை (1990)
*மாலயோகம் (1990) 
*ஹிஸ் ஹைனெஸ் அப்துள்ளா (1990)
*தசரதம் (1989) 
*கிரீடம் (1989)
*ஆகஸ்டு 1 (1988) 
*விசாரணை (1988) 
*எழுதாப்புறங்கள் (1987) 
*தனியாவர்த்தனம் (1987)
*ராரீரம் (1986) 
*தூரெ தூரெ ஒரு கூடு கூட்டாம் (1986)  
*சேக்கொறான் ஒரு சில்ல (1986) 
*முத்தாரம்குன்னு வி.ஓ (1985)

## இணைப்புகள்
*IMDB Listing

## மேற்கோள்கள்

பகுப்பு:மலையாளத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1956 பிறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
சமூகவியல் கோட்பாடுகள்

ஆரம்ப காலத்தில் சமூகத்தை எண்ணக்கருக்களினடியாகவே நோக்கினர். சமூகவியலின் தந்தையான comte இன் தோற்றத்துக்கு பின்னர் இந் நிலை மாறியது. சமூகத்தின் பொருண்மைகளை அறிய ஓர்  அளவையினத தேவையை உணர்ந்த கொம்ற்,

*உற்றுநோக்கல்
*பரிசோதனை
*ஒப்பிடல்
*வரலாற்று முறை

போன்ற முறையியல்களை உள்ளடக்கிய கோட்பாட்டை உருவாக்கினார். இதனைத் தொடர்ந்து இக்கோட்பாடுகள் பலவாறு வளர்ச்சி பெற்றன. பாரிய விருத்திக்கு பின்வரும் இரு விசைகள் காரணமாக அமைந்தன.

*புலமை சார்ந்த விசைகள்
*சமூகம் சார்ந்த விசைகள்

புலமைசார்ந்த விசைகள் எனும்போது சிக்காக்கோ கார்வேட் பிராங்போர்ட் சிந்தனா கூட்டங்களின் எழுச்சியினைக் குறிப்பிடலாம்.

சமூகம் சார்ந்த வசைகள் எனும்போது அரசியல் புரட்சி,கைத்தொழிற்புரட்சியினால் ஏற்பட்ட முதலாளித்துவத்தின் எழுச்சி, பொதுவுடமைத்தத்துவத்தின் எழுச்சி, நகரமயமாக்கம், சமயரீதியிலான மாற்றங்கள், விஞ்ஞானத்தின் வளர்ச்சி, நாடுகாண் பயணங்களின் விரிவு, அறிவெழுச்சிக்கால சிந்தனைகள் என்பவற்றைக் குறிப்பிடலாம்.

சமூகம் சார் வசையான கைத்தொழிற்புரட்சியினால் நகரமயமாக்கம் ஏற்பட்டது. கிராமங்களில் இருந்து வெலைவாய்ப்பினை பெற்றுக்கொள்வதற்காக பாரியளவு தொழிலாளர்கள் இடம்பெயர்ந்தார்கள்.இதனால் அங்கு முதலாளித்துவம் வளர்ச்சியடைந்தது. நகரமயமாக்கத்தின் உச்ச வளர்ச்சியினால் அங்கு நோய் நிலை ஏற்படுகின்றது. இடநெருக்கட் அதிகாரப்பகிர்வு போன்ற பிரச்சினைகள் ஏற்படுகின்றது. அதனைப் பற்றி சமூகவியளாளர்கள் ஆராயும்போது அங்கு சமூகவியல் கோட்பாடு தோற்றம் பெறுகிறது.

சமூகவியல் கோட்பாடுகள் வெவ்வேறு வகைகளில் காணப்படும் போதும் அதனை சிலர்

*ஒறுங்கிணைவுக் கோட்பாடு
*முரண்பாட்டுக் கோட்பாடு
*குறியீட்டு இடைவினையியல் கோட்பாடு

என வகைப்படுத்துவர்.

குறித்த காலங்களில் குறித்த பிரதேசங்களில் மையங்கொண்டிருந்த கோட்பாடுகள் பல சமகாலத்தில் பல மாற்றங்களை பெற்றுள்ளன. எடுத்துக்காட்டாக.... ஜரோப்பாவில் மையம் கொண்டிருந்த குறியீட்டு இடைவினையியல் கோட்பாடானது பண்பாடு, பண்பாட்டிடைத்தொடர்பு, உளச்சார்பு என்பன வளரத்தொடங்கி பின்னர் சிக்காக்கோ குழுமத்திலிருந்து வளர்ச்சி பெற்று வரகின்றது.

பிராங்பொர்ட் குழுமம் விமர்சனக் கோட்பாட்டையும், கார்போட் குழுமம் அமைப்புத் தொழிற்பாட்டு வாதத்தினையும் குறித்து நிற்கின்றது.

தொல்சீர் மரபினையடுத்த நவீன சமூகவியல் கோட்பாட்டு மரபில் பிரதானம் பெறும் குழுமங்களாக...

## ஆரம்ப கால அமெரிக்க சமூகவியல் கோட்பாடுகள்

இதனுள் சமூக மாற்றம் பண்பாட்டிடை ஆய்வுகள் என்பவற்றை முதன்மைப் படுத்தி தோன்றிய நடத்தைவாதம் இடைவினையியல் கோட்பாடு என்பவற்றை மையப்படுத்திய கோட்பாடுகள் வளர்ச்சி அடைந்தன.

## நவீனயுக மத்திய காலப்பகதியில் உருவான கோட்பாடுகள்

கார்போட்  குழுமத்தின் அமைப்புத் தொழிற்பாட்டுவாதம், மார்க்சிய கோட்பாட்டு விருத்தி karl mankheim முன்வைத்த அறிவின் சமூகவியல் பற்றிய கோட்பாட்டின் வளர்ச்சி என்பன இதனுள் அடங்குகின்றன.

இவ்வாறாக சமூகவியல் கோட்பாட்டின் உருவாக்கத்தினை அறிந்து கொள்ள முடிகின்றது.

பகுப்பு:சமூகவியல்
நீலமேகம் பிள்ளை

**தியாகி நீலமேகம் பிள்ளை** தனது 21வது வயதில், 1942ஆம் ஆண்டில் வெள்ளையனே வெளியேறு இயக்கத்தில் பங்கெடுத்து, இந்திய விடுதலைக்காக போராடி  சிறை சென்ற இந்திய விடுதலைப் போராட்ட வீரர். இவர் சூலை 8, 2014 அன்று தமது  93வது அகவையில் மதுரையில் காலமானார்.

## உடல் தானம்
மதுரை, கனகவேல் குடியிருப்பு பகுதியில் வாழ்ந்த நீலமேகம் பிள்ளை, இந்திய விடுதலைக்குப் பின் பல தொழிற்சங்கங்களில் பங்காற்றியவர். தான் இறந்தபின் தனது உடலை மதுரை மருத்துவக் கல்லூரி மாணவர்களின் ஆய்வுக்கு பயன்படும் வகையில், தானம் செய்யுமாறு தியாகி நீலமேகம் பிள்ளை உயில் எழுதி வைத்திருந்தபடி, அவரது உடல் மதுரை மருத்துவக் கல்லூரிக்கு வழங்கப்பட்டது.

## மேற்கோள்கள்

பகுப்பு:2014 இறப்புகள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
பகுப்பு:நபர்கள் பற்றிய குறுங்கட்டுரைகள்
தேசியப் பல்கலைக்கழகம்

**தேசியப் பல்கலைக்கழகம்** எனப்படுவது அரசினால் உருவாக்கப்பட்டு, நிர்வகிக்கப்படுகிற பல்கலைக்கழகம் ஆகும். இந்த வகையைச் சேர்ந்த பல்கலைக்கழகங்கள் அரசின் கட்டுப்பாட்டிலோ, தன்னாட்சி அதிகாரத்திலோ இயங்கக் கூடியவை.

## பட்டியல்
நாடு வாரியாக தேசியப் பல்கலைக்கழகங்களின் பட்டியல் கீழே தரப்பட்டுள்ளது. இந்தப் பட்டியல் இன்னும் முழுமையடையவில்லை.

### ஆஸ்திரேலியா
* ஆஸ்திரேலிய தேசியப் பல்கலைக்கழகம்

### வங்காளதேசம்
* வங்காளதேச தேசியப் பல்கலைக்கழகம்
* தாக்கா பல்கலைக்கழகம்

### பெலீஸ்
* பெலீஸ் பல்கலைக்கழகம்

### இலங்கை
*சிலோன் பல்கலைக்கழகம்

### கயானா
* கயானா பல்கலைக்கழகம்

### இந்தியா
*இந்திரா காந்தி தேசிய திறந்தநிலைப் பல்கலைக்கழகம்
*பனாரஸ் இந்து பல்கலைக்கழகம்
*தில்லி பல்கலைக்கழகம்

### இரான்
* இரான் தேசியப் பல்கலைக்கழகம்

### அயர்லாந்து
* அயர்லாந்து தேசியப் பல்கலைக்கழகம்

### லெசோதோ
* லெசோதோ தேசியப் பல்கலைக்கழகம்

### மலேசியா
* மலாயா பல்கலைக்கழகம்
* மலேசிய தேசியப் பல்கலைக்கழகம்

### மங்கோலியா
* மங்கோலிய தேசியப் பல்கலைக்கழகம்

### பனாமா
* பனாமா பல்கலைக்கழகம்

### பிலிப்பைன்ஸ்
* பிலிப்பைன்ஸ் பல்கலைக்கழகம்

### புவெர்ட்டோ ரிகோ
* புவெர்ட்டோ ரிகோ பல்கலைக்கழகம்

### சிங்கப்பூர்
* சிங்கப்பூர் தேசியப் பல்கலைக்கழகம்
* நன்யாங் தொழில்நுட்பப் பல்கலைக்கழகம்
* சிம் பல்கலைக்கழகம்

### சோமாலியா
* சோமாலிய தேசியப் பல்கலைக்கழகம்

### தென் கொரியா
* சியோல் தேசியப் பல்கலைக்கழகம்

### உக்ரைன்
* உக்ரைன் தேசிய தொழில்நுட்பப் பல்கலைக்கழகம்

### ஐக்கிய ராச்சியம்
* வேல்ஸ் பல்கலைக்கழகம்

## சான்றுகள்

பகுப்பு:பல்கலைக்கழகங்களும் கல்லூரிகளும்
பெலீஸ் பல்கலைக்கழகம்

**பெலீஸ் பல்கலைக்கழகம்** அமெரிக்கக் கண்டத்தில் உள்ள பெலீஸ் நாட்டில் உள்ளது. இங்கு இள நிலை, முது நிலை ஆகிய பிரிவுகளில் பட்டங்களை வழங்குகின்றனர். இதன் மத்திய வளாகம் பெலீஸ் நாட்டின் பெல்மோப்பான் நகரில் அமைந்துள்ளது. இங்கு சூரிய ஆற்றல் திட்டத்தை செயல்படுத்துகின்றனர். இதன் மூலம் மின்சாரத் தேவைகளில் தன்னிறைவு அடைய முடியும்.

## வளாகங்கள்
முற்காலத்தில், தனித் தனி கல்லூரிகளாக செயல்பட்டவற்றை ஒன்றிணைத்து பெலீஸ் பல்கலைக்கழகம் உருவாக்கப்பட்டது. ஒவ்வொரு கல்லூரியும் பல்கலைக்கழகத்தின் வளாகங்களாக அறிவிக்கப்பட்டன.

*பெல்மோப்பான் மத்திய வளாகம்
இந்த வளாகத்தில் பல்கலைக்கழகத்தின் பெரும்பாலான அலுவலகங்கள் அமைந்துள்ளன. இங்கு உள்ளூர் மொழிகளுக்கான கல்வி மையம் அமைந்துள்ளது. இங்கு ஆங்கிலம், தகவல் தொழில் நுட்பம் ஆகிய பாடப்பிரிவுகளைக் கற்கின்றனர். இங்கு அறிவியல் ஆய்வகங்களும் அமைந்துள்ளன.

*வேளாண்மை வளாகம்
இங்கு வேளாண்மை, இயற்கை வளங்கள் உள்ளிட்ட பாடப்பிரிவுகளில் இரண்டாண்டு கல்வித் திட்டங்கள் உள்ளன.

*பெலீஸ் நகர வளாகங்கள்
:மேலாண்மை, சமூகவியல் வளாகம்
::இங்கு வணிகம் தொடர்பான பாடப்பிரிவுகளில் கல்வி கற்பிக்கின்றனர்.
:கலை, கல்வி வளாகம்
::இங்கு கலை, செவிலியர் பயிற்சி, உடல் நலக் கல்வி, சமூக சேவை உள்ளிட்ட

பாடப்பிரிவுகளில் பாடங்களைக் கற்பிக்கின்றனர்.
:அறிவியல், தொழில் நுட்ப வளாகம்
*புண்டா கோர்தா வளாகம் 

## விளையாட்டு
இங்கு கைப்பந்தாட்டம், கால்பந்தாட்டம், மென்பந்தாட்டம், கூடைப்பந்தாட்டம், கராத்தே, டென்னிஸ் உள்ளிட்ட விளையாட்டுகளில் பயிற்சி அளிக்கப்படுகிறது .

## சான்றுகள்

## இணைப்புகள்
*பெலீஸ் பல்கலைக்கழகத்தின் இணையதளம்

பகுப்பு:பல்கலைக்கழகங்களும் கல்லூரிகளும்
பகுப்பு:பெலீஸ்
ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2011

2011 ஆத்திரேலியத் துடுப்பாட்ட அணியின் இலங்கை சுற்றுப்பயணம் 2011 ஆகத்து 6 முதல் 2011 செப்டம்பர் 20 இடம் பெற்றது. இச்சுற்றுப் பயணத்தின் போது இரண்டு பன்னாட்டு இருபது20 துடுப்பாட்டப் போட்டிகளும் ஐந்து ஒருநாள் போட்டிகளும் மூன்று தேர்வுத்துடுப்பாட்டப் போட்டிகளும் நடைபெற்றன. இதற்கு மேலதிகமாக ஆத்திரேலியத் துடுப்பாட்ட அணி முன்னோட்டப் போட்டியாக ஒரு மூன்று நாள் துடுப்பாட்டப் பயிற்சிப் போட்டியிலும் பங்குபற்றியது.

## குழுக்கள்

## பயிற்சிப் போட்டி
### இலங்கை போர்டு பிரசிடென்ட் லெவன் அணிக்கு எதிரான பயிற்சிப் போட்டி

## பன்னாட்டு இருபது20 போட்டி

### 1வது பன்னாட்டு இருபது20 போட்டி

### 2வது பன்னாட்டு இருபது20 போட்டி

### ஒருநாள் பன்னாட்டுப் போட்டித் தொடர்
### 1வது ஒருநாள் பன்னாட்டுப் போட்டி

### 2வது ஒருநாள் பன்னாட்டுப் போட்டி

### 3வது ஒருநாள் பன்னாட்டுப் போட்டி

### 4வது ஒருநாள் பன்னாட்டுப் போட்டி

### 5வது ஒருநாள் பன்னாட்டுப் போட்டி

## தேர்வுத் தொடர்
### முதல் தேர்வு
### இரண்டாவது தேர்வு
### முன்றாவது தேர்வு

## மேற்கோள்கள்

பகுப்பு:இலங்கையில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:ஆத்திரேலியாவில் துடுப்பாட்டம்
பகுப்பு:2011 இல் விளையாட்டுகள்
கோ. கலைவேந்தர்

**கோ.கலைவேந்தர்** ஓர் தமிழ் எழுத்தாளர் மற்றும் பதிப்பாளர் ஆவார். இவர் இந்தியாவில் தமிழ்நாட்டில் நாகை மாவட்டம் மயிலாடுதுறை  வட்டம் புத்தகரம் என்ற கிராமத்தில் 1940ம் ஆண்டு பிறந்தார். அரசு பள்ளிகளில் தமிழாசிரியராக பணியாற்றி ஓய்வு பெற்ற இவர் தற்போது குத்தாலத்தில் வசித்து வருகிறார். கவிதைகள், கட்டுரைகள்,சிறுகதைகள்,புதினங்கள், நாடகங்கள் என 47 நூல்களை எழுதி தனது தேங்கனி பதிப்பகத்தின்  மூலம் வெளியிட்டுள்ளார். 
## வெளியிணைப்புகள்
*“pb:தேங்கனி பதிப்பகம், 15-1 புதுநகர், குத்தாலம் ”, கன்னிமாரா நூலகம்
*“pb:தேங்கனி பதிப்பகம், 17 புதுநகர் ”, கன்னிமாரா நூலகம் 
* புதுப்பாக்கள் -எத்தனை தெய்வமடா? 

பகுப்பு:தமிழ் எழுத்தாளர்கள்
பகுப்பு:தமிழக எழுத்தாளர்கள்
பகுப்பு:மயிலாடுதுறை மாவட்ட மக்கள்
பகுப்பு:தமிழகப் பதிப்பாளர்கள்
அமரிந்தர் சிங்

கேப்டன் **அமரிந்தர் சிங்** (பிறப்பு: மார்ச்சு 11, 1942) பஞ்சாபைச் சேர்ந்த பாரதிய ஜனதா கட்சி அரசியல்வாதி ஆவார். முன்னாள் பாட்டியாலா  இராச்சியத்தைச் சேர்ந்த இவர் பஞ்சாபின் முதலமைச்சராகப் பணிபுரிந்துள்ளார். 2014 மக்களவைத் தேர்தலில் பாரதிய ஜனதாக் கட்சியின்   பெருந்தலைவரான அருண் ஜெட்லியைத் தோற்கடித்து அமிர்தசரசு இல் இருந்து நாடாளுமன்ற உறுப்பினராக  தேர்ந்தெடுக்கப்பட்டுள்ளார்.

இவர் 2002 முதல் 2007 முடிய பஞ்சாப் முதலமைச்சராக இருந்தவர். இவர் மீண்டும் இரண்டாம் முறையாக 16 மார்ச் 2017 அன்று மீண்டும் பஞ்சாப் முதலமைச்சராக தேர்ந்தெடுக்கப்பட்டார். 2021-இல்  காங்கிரசு கட்சி மேலிடத்தில் மீது ஏற்பட்ட அதிருப்தியால், அம்ரிந்தர் சிங் தனது முதலமைச்சர் பதவி விலகல் கடிதத்தை, பஞ்சாப் ஆளுநர் பன்வாரிலால் புரோகித்திடம் 18 செப்டம்பர் 2021 அன்று கொடுத்தார்.

## பஞ்சாப் லோக் காங்கிரஸ் கட்சி நிறுவுதல்

பஞ்சாப் மாநில முதலமைச்சராக இருந்த அமரிந்தர் சிங்கிற்கும், நவ்ஜோத் சிங் சித்துவிற்கும் ஏற்பட்ட உட்கட்சி மோதல்கள் காரணமாக, அமரிந்தர் சிங் முதலமைச்சர் பதவியிலிருந்து விலகினார். பின் 2 நவம்பர் 2021 அன்று இந்திய தேசிய காங்கிரசு கட்சியிலிருந்து விலகி 2 நவம்பர் 2021 அன்று பஞ்சாப் லோக் காங்கிரஸ் அரசியல் கட்சியை நிறுவினார்.
## தனி வாழ்க்கை
அமரிந்தர் சிங் புலிகான் மரபுவழிவந்த பாட்டியாலா அரசப் பரம்பரையில் மகாராசா  யாதவேந்திர சிங்கிற்கும்  மகாராணி மொகீந்தர் கவுருக்கும் மகனாகப் பிறந்தார். தேராதூனில் உள்ள தூன் பள்ளியில் சேர்வதற்கு முன்னதாக வெல்காம் பாய்சுப் பள்ளியிலும் சனாவர் இலாரன்சு பள்ளியிலும்  கல்வியைத் துவக்கினார். இவருக்கு ரனீந்தர் சிங் என்ற மகனும் ஜெய் இந்தர் கவுர் என்ற மகளும் உள்ளனர். இவரின் மனைவி பிரீநீத் கவுர் 2009-14 காலத்தில் நாடாளுமன்ற உறுப்பினராகத் தேர்ந்தெடுக்கப்பட்டுள்ளார்; அப்போது இந்திய வெளியுறவுத் துறை அமைச்சராக பொறுப்பாற்றி உள்ளார்.

இவரது அக்காள் எமீந்தர் கவுர் முன்னாள் வெளியுறவுத் துறை அமைச்சர் கே. நட்வர் சிங்கைத் திருமணம் செய்துள்ளார். முன்னாள் நடுவண் காவல்பணி அலுவலரும் சிரோமணி அகாலி தளத்தின் தலைவருமான சிம்ரன்ஜித் சிங் மான்  இவருக்கு உறவினர் ஆவார்.
## மேற்சான்றுகள்

பகுப்பு:16வது மக்களவை உறுப்பினர்கள்
பகுப்பு:1942 பிறப்புகள்
பகுப்பு:பஞ்சாபின் முதலமைச்சர்கள்
பகுப்பு:7வது மக்களவை உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
சோரா சேகல்

**சோரா சேகல்** அல்லது **ஜோரா சேகல்** (*Zohra Sehgal*, 27 ஏப்ரல் 1912 – 10 சூலை 2014) இந்தியத் திரைப்பட நடிகையும், நடன இயக்குநரும் ஆவார். சோரா சேகல் 1935 ஆம் ஆண்டில் உதய சங்கரின் நடனக் குழுவில் இணைந்து உள்ளூரிலும், அமெரிக்கா, சப்பான் போன்ற நாடுகளிலும் 8 ஆண்டுகள் நடனமாடினார். 60 ஆண்டுகளுக்கு மேலாகப் பல பாலிவுட் திரைப்படங்களில் நடித்துள்ளார்.

தனது 90ஆவது அகவையில் 2002 ஆம் ஆண்டில் சாலோ இஸ்க் லதாயே என்ற திரைப்படத்தில் முக்கிய பாத்திரமேற்று நடித்திருந்தர். ஆங்கில மொழித் திரைப்படங்களிலும், தொலைக்காட்சி நாடகங்களிலும் இவர் நடித்துள்ளார். பிரித்தானியாவில் ஐடிவி நிறுவனம் தயாரித்த மைன்ட் யுவர் லாங்குவேஜ் என்ற தொலைக்காட்சி நாடகத் தொடரில் நடித்துப் பாராட்டுப் பெற்றவர். தளபதி, உயிரே ஆகிய தமிழ்த் திரைப்படங்களிலும் இவர் நடித்திருக்கிறார். இறுதியாக 2007 ஆம் ஆண்டில் *பாஜி ஆன் தி பீச்*, *ஹம் தில் தே சுக்கே சனம்* ஆகிய இரண்டு திரைப்படங்களில் இவர் நடித்திருந்தார்.

1998 ஆம் ஆண்டில் இவருக்கு பத்மசிறீ விருதும், 2001 இல் காளிதாஸ் சம்மன் விருதும், 2004 இல் சங்கீத நாடக அகாதமி விருதும் வழங்கப்பட்டது. இவரது வாழ்நாள் சாதனைக்காக சங்கீத நாடக அகாதமி கூட்டாளர் விருதும் வழங்கப்பட்டது. 2010 ஆம் ஆண்டில் இந்தியாவின் இரண்டாவது அதியுயர் விருதான பத்ம விபூசண் விருது வழங்கப்பட்டது. இவர் 2014 சூலை 10 இல் புது தில்லியில் இதய நிறுத்தம் காரணமாக தனது 102 வது அகவையில் காலமானார்.

## விருதுகள்
* 1963 சங்கீத நாடக அகாதமி விருது
* 1998: பத்மசிறீ
* 2001: காளிதாஸ் சம்மன்
* 2002: பத்ம பூசண்
* 2004: சங்கீத நாடக அகாதமி கூட்டாளர்
* 2010: பத்ம விபூசண் 

## மேற்கோள்கள்

## வெளி இணைப்புகள்
* 
* Obituary of Zohra Sehgal —A jewel in the crown of Indian Performing Art.
*  Zohra Segal Filmography  at த நியூயார்க் டைம்ஸ்
* Zohra Sehgal uncut: Of love, acting & Bloody Mary  சிஎன்என்-ஐபிஎன்

பகுப்பு:1912 பிறப்புகள்
பகுப்பு:2014 இறப்புகள்
பகுப்பு:உத்தரப் பிரதேச நபர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:நூறு வயது இந்தியப் பெண்கள்
பிம்பிரி

**பிம்ப்ரி** என்னும் புறநகர்ப் பகுதி மகாராஷ்டிராவின் புனே நகரத்திற்கு அருகில் உள்ளது. இது புனே நகரில் வடமேற்குப் பகுதியில் அமைந்துள்ளது. புனே மாவட்டத்தின் ஹவேலி தாலுகாவில் உள்ள இந்த புறநகர்ப் பகுதி, **பிம்பிரி**, சிஞ்ச்வடு என்ற இரட்டை நகரங்களைக் கொண்டது. இந்த நகரங்களை பிம்பிரி-சிஞ்ச்வடு மாநகராட்சியினர் ஆளுகின்றனர். பழைய புனே-மும்பை நெடுஞ்சாலை வழியாக, பிம்பிரியில் இருந்து புனே நகருக்கு செல்லலாம்.

## பண்பாடு
குருநானக் ஜெயந்தி, தசரா, பகரானா சாகிப், தீபாவளி, விநாயகர் சதுர்த்தி உள்ளிட்ட விழாக்களைக் கொண்டாடுகின்றனர்.

## தொழிற்சாலைகள்
இங்கு டாட்டா மோட்டார்ஸ், மெர்சிடிஸ் பென்ஸ், பஜாஜ் ஆட்டோ உள்ளிட்ட நிறுவனங்களின் தொழிற்சாலைகள் உள்ளன.

## போக்குவரத்து

பிம்பிரியில் போக்குவரத்து வசதிகள் உள்ளன. இந்த நகரத்திற்கு அருகிலேயே புனே விமான நிலையம் அமைந்துள்ளது. இங்கு உள்ள பிம்பிரி ரயில் நிலையத்திற்கு புனே புறநகர் ரயில்கள் வந்து செல்கின்றன. பழைய புனே-மும்பை நெடுஞ்சாலை வழியாக பிற நகரங்களுக்கு செல்லலாம். இங்கே புனே மாநகரப் பேருந்துகளும் இயங்குகின்றன.
## இதனையும் காண்க
* ஹவேலி தாலுகா
* பிம்பிரி-சிஞ்ச்வடு
* பிம்பிரி-சிஞ்ச்வடு மாநகராட்சி
* பிம்பிரி
* போசரி
* ஆகுர்தி
* பிம்பிளே குரவ்
* கசர்வடி

## சான்றுகள்


## இணைப்புகள்
* பிம்பிரி சிஞ்ச்வட் நகராட்சி 
* பிம்ப்ரி பற்றி 

பகுப்பு:புனே மாவட்டம்
பகுப்பு:மகாராட்டிரத்திலுள்ள மாநகரங்கள்
பிம்பிரி தொடருந்து நிலையம்

**பிம்பிரி தொடருந்து நிலையம்** மகாராஷ்டிராவில் உள்ள பிம்பிரி நகரில் உள்ளது. இது பிம்பிரி காய்கறிச் சந்தைக்கு அருகில் அமைந்துள்ளது. இது மும்பை தொடருந்து நிலையத்தில் இருந்து புனே தொடருந்து நிலையத்திற்கு செல்லும் வழியில் உள்ளது. இங்கு புனே புறநகர தொடர்வண்டிகள் நின்று செல்கின்றன. இவை தவிர, சின்ஹகாடு விரைவுவண்டியும், சகாயத்ரி விரைவுவண்டியும் நின்று செல்கின்றன. மும்பையில் இருந்து பந்தர்பூருக்கும், சீரடிக்கும், கர்நாடகத்தில் உள்ள பிஜாப்பூருக்கும் செல்லும் பயணியர் வண்டிகளும் நின்று செல்கின்றன.

### புறநகர் ரயில்கள்

## இணைப்புகள்
* இந்தியாரயிலின்ஃபோ.காம்
* பிம்பிரிக்கு தொடருந்து வரும் நேரங்கள்
* உள்ளூர் தொடர்வண்டிகள்
புனே புறநகர் ரயில்வே

**புனே புறநகர் ரயில்வே** என்பது புனே நகரத்தையும், அதன் சுற்றுப்புற ஊர்களையும் இணைக்கும் ரயில் போக்குவரத்து வசதி ஆகும். இது மகாராஷ்டிராவில் உள்ள புனே மாவட்டத்திற்குள் இயங்குகிறது. இதை மத்திய ரயில்வே இயக்குகின்றது. இது இரண்டு வழித் தடங்களில் ரயில்களை இயக்குகிறது. முதல் வழித்தடத்து ரயில்கள், புனேயில் தொடங்கி லோணாவ்ளா வரையிலும் செல்கின்றன. இந்த வழியில் பதினெட்டு ரயில்கள் செல்கின்றன. இரண்டாவது வழித்தடத்தில், புனேயில் தொடங்கி தளேகாவொன் வரையில் சென்று வருகின்றன. இந்த வழியில் ஐந்து ரயில்கள் இயங்குகின்றன. 

## புனே - லோணாவ்ளா
இந்த வழித்தடத்தில் இருக்கின்ற ரயில் நிலையங்களைக் கீழே காணவும்.
#புனே
#சிவாஜி நகர்
#கட்கி
#தாபோடி
#காசர்வாடி
#பிம்ப்ரி
#சிஞ்ச்வடு
#அகுர்டி
#தேஹு ரோடு
#பேக்டேவாடி
#கோராவாடி
#தளேகாவொன்
#வட்காவொன்
#கான்ஹே
#காம்ஷேத்
#மளவலி
#லோணாவ்ளா

இந்த வழித்தடத்தில், புனேயில் இருந்து லோணாவ்ளா செல்லும் ரயில்களும் அவற்றின் வருகை நேரங்களும் கீழே தரப்பட்டுள்ளன.

லோணாவ்ளாவில் தொடங்கி புனே நகரத்திற்கு வந்து சேரும் ரயில்களும் அவை வந்து சேரும் நேரங்களும் தரப்பட்டுள்ளன.

## புனே - தளேகாவொன்
இந்த வழித்தடத்தில் உள்ள ரயில் நிலையங்களைக் கீழே காணவும்.

#புனே
#சிவாஜி நகர்
#கட்கி
#தாபோடி
#காசர்வாடி
#பிம்ப்ரி
#சிஞ்ச்வடு
#அகுர்டி
#தேஹு ரோடு
#பேக்டேவாடி
#கோராவாடி
#தளேகாவொன்

இந்த வழித்தடத்தில், புனேயில் தொடங்கி தளேகாவொன் செல்லும் ரயில்களும், சென்று சேரும் நேரங்களும் பட்டியலில் தரப்பட்டுள்ளன. அனைத்து ரயில்களும் எல்லா நாட்களிலும் இயங்குகின்றன.

இந்த வழித்தடத்தில் தளேகாவொனில் இருந்து புனே வரை செல்லும் ரயில்களும் நேரங்களும் பட்டியலில் தரப்பட்டுள்ளன.

## சான்றுகள்

## இணைப்புகள்
*லோணாவ்ளா-புனே புறநகர் ரயில் வரும் நேரங்கள் 
*புனே-லோணாவ்ளா ரயில் வரும் நேரங்கள்
பெருநிறுவன விவகாரங்கள் துறை அமைச்சகம்

**பெருநிறுவன விவகாரங்கள் துறை அமைச்சகம்** (*Ministry of Company Affairs*, **MCA**)  இந்திய அரசின் ஓர் அமைச்சரகம் ஆகும்.  இந்திய தனியார்த்துறை நிறுவனங்களைக் கட்டுப்படுத்தும்  இந்திய நிறுமங்கள் சட்டம், 1956 மற்றும் தொடர்புடைய சட்டங்களை செயற்படுத்துவது இந்த அமைச்சகத்தின் பொறுப்பு  ஆகும்.  இந்தியாவின் தொழில் மற்றும் சேவைத்துறை நிறுவனங்களை கட்டுப்படுத்தும் முதன்மை பொறுப்பு இந்த அமைச்சரகத்திற்கு உள்ளது. இதன் அமைச்சராக தற்போது நிர்மலா சீதாராமன் பொறுப்பேற்றுள்ளார். 
## அமைச்சகத்தின் கீழ் இயங்கும் அமைப்புகள்
* தீவிர மோசடி விசாரணை அலுவலகம்
*  இந்தியப் போட்டி ஆணையம் 
* திவால் மற்றும் நொடிப்பு வாரியம் (இந்தியா) (Insolvency and Bankruptcy Board of India)
* முதலீட்டாளர் கல்வி மற்றும் பாதுகாப்பு நிதி

## நிர்வாகம்
இந்த அமைச்சகம் கீழ்வரும் சட்டங்களின் செயலாக்கத்தை நிர்வகிக்கிறது:
* இந்திய நிறுமங்கள் சட்டம், 2013
* இந்திய நிறுமங்கள் சட்டம், 1956
* போட்டிச் சட்டம், 2002
* ஓராண்மை மற்றும்  கட்டுற்ற வணிக முறைகள் சட்டம் 1969 
* பட்டயக் கணக்காளர் சட்டம், 1949 [பட்டயக் கணக்காளர் (திருத்தம்) சட்டம், 2006இன்படி திருத்தப்பட்ட] 
* நிறுமச் செயலர் சட்டம், 1980 [நிறுமச் செயலர் (திருத்தம்) சட்டம், 2006இன்படி திருத்தப்பட்ட] 
* ஆக்கச்செலவும் பணிகளும் கணக்காளர் சட்டம்,1959 [ஆக்கச்செலவும் பணிகளும் கணக்காளர் (திருத்தம்) சட்டம் 2006இன்படி திருத்தப்பட்ட]
* நிறுவனங்கள் (தேசியக் கொடை) நிதியம் சட்டம் 1951 
* இந்தியகூட்டாண்மைச் சட்டம், 1932
* சங்கங்கள் பதிவு சட்டம் 1860 
* நிறுமங்கள் திருத்தச் சட்டம், 2006
* வரையறுக்கப்பட்ட பொறுப்பு கூட்டாண்மைச் சட்டம், 2008

ஆகத்து 2013-இல் இந்திய நிறுமங்கள் சட்டம், 2013 நிறைவேற்றப்பட்டது. இது பெருநிறுவனங்கள் ஈடுபடும் ஏமாற்றுக்களை கட்டுப்படுத்தும். இந்தியாவில் நிகழ்ந்த சத்தியம் நிறுவன ஊழல் போன்ற கணக்கு மரபு நயக்கேடுகளைத் தவிர்ப்பது இதன் நோக்கமாகும். இது 21-ஆவது நூற்றாண்டுப் பிரச்சினைகளை எதிர்கொள்ளவியலாத  1956-இன் நிறுமங்கள் சட்டத்திற்கு மாற்றாக அமையும்.

## இதனையும் காண்க
* தீவிர மோசடி விசாரணை அலுவலகம்
* இந்திய அரசு அமைச்சகங்களின் பட்டியல்

## மேற்கோள்கள்

## வெளியிணைப்புகள்
*பெருநிறுவன விவகாரங்கள் துறை அமைச்சகத்தின் அலுவல்முறை வலைத்தளம் 
 
பகுப்பு:இந்தியப் பெருநிறுவன விவகாரங்கள் அமைச்சகம்
துர்கா பூஜை

**துர்கா பூஜை** (*Durga Puja*) என்பது பராசக்தியின் வடிவாம் அன்னை துர்கையை ஆராதிக்கும் ஒரு விழாவாகும். ஆண்டுதோறும் சரத் (இலையுதிர்) காலத்தில் அசுவினி (புரட்டாசி/ஐப்பசி) மாதத்தின் சுக்லபட்ச பிரதமையில் தொடங்கி நவமி வரை அன்னை துர்கா தேவியை வழிபடுவர். இதை **துர்கோத்சவம்** என்றும் சரத் காலத்தில் வருவதால் **சரத் உத்சவம்** என்றும் அழைப்பர். துர்கா பூஜை வரும் பட்சம் *தேவி பட்சம்* என அழைக்கப்படும். இதற்கு முன் வரும் 15 நாட்கள் *பித்ரு பட்சம்* என அழைக்கப்படும். தேவி பட்சம் அசுவினி சுக்ல பிரதமையில் துவங்கி பௌர்ணமி அன்று லட்சுமி பூஜையுடன் நிறைவுறும்.

துர்கா பூஜை, அன்னை எருமைத்தலை அரக்கனாம் மகிஷாசுரனை வென்றதற்காக கொண்டப்படுகிறது. பல்வேறு பகுதிகளில் அன்னையை மகிஷாசுரமர்தினியாக வணங்குவர்.

துர்கா பூஜை இந்தியாவின் அனைத்துப் பகுதிகளிலும் கொண்டாடபட்டாலும் மேற்கு வங்கத்தில் மிகப் பெரும் விழாவாகும். ஒடிசா, அசாம், பீகாரிலும் இதை மிகச்சிறப்பாக கொண்டாடுவர். பொது இடங்களில் பந்தல் அமைத்து அன்னையை பூஜிப்பர். கர்நாடகம், தமிழ் நாடு, ஆந்திரா, மகாராஷ்டிரா போன்ற மற்ற மாநிலங்களிலும் இதை கொண்டாடுவர். மேற்கு வங்கத்தில் சஷ்டி தொடங்கி தசமி வரை இதை கொண்டாடுவர்.

## மற்ற பெயர்கள்
இதை மேற்கு வங்கத்தில் **அகால போதான்**, துர்கோட்சப், பூஜோ, பூஜை என்று அழைப்பர் .வங்க தேசத்தில் *பகவதி பூஜை* என்று இதை சொல்வர்.

கர்நாடகத்தில் தசரா, மராட்டியத்தில் நவதுர்கா பூஜை, தமிழகத்தில் நவராத்திரி, ஆந்திரத்தில் **பொம்ம கொலுவு** என்று வெவ்வேறு பெயர்களில் அழைக்கின்றனர்.

## மேற்கோள்கள்

பகுப்பு:வங்காளப் பண்பாடு
பகுப்பு:இந்து சமய விழாக்கள்
ஏழாம் கிரகோரி (திருத்தந்தை)

**திருத்தந்தை ஏழாம் கிரகோரி** (;  1015/1028 – 25 மே 1085), என்பவர் கத்தோலிக்கத் திருச்சபையின் திருத்தந்தையாக 2 ஏப்ரல் 1073 முதல் 1085 இல் தனது இறப்பு வரை இருந்தவர் ஆவார். இவரின் இயற்பெயர் *சொவானா நகரின் ஹில்டப்ராண்தோ* என்பதாகும் ().

கத்தோலிக்கத் திருச்சபையினைச் சீர்திருத்த முயன்றவர்களில் இவர் மிகவும் குறிக்கத்தக்கவர் ஆவார். புனித உரோமைப் பேரரசர் நான்காம் ஹென்றிக்கும் இவருக்கும் இடையே நிகழ்ந்த *ஆயர்நிலை திருப்பொழிவுக்கு ஆட்களை தேர்வுசெய்யும் அதிகாரம் குறித்த சச்சரவில்* (Investiture Controversy) திருத்தந்தைக்கு இருந்த அதிகாரத்தை இவர் நிலைநாட்டினார். இதை ஏற்காத நான்காம் ஹென்றியினை திருச்சபையின் முழு உறவு ஒன்றிப்பிலிருந்து மூன்று முறை நீக்கினார். இதனால் மூன்றாம் கிளமெண்டினை ஹென்றி எதிர்-திருத்தந்தையாக நியமித்தார். திருத்தந்தைத் தேர்தலுக்கான புதிய வழிமுறைகளைச் சட்டமாக்கினார்.

திருப்பட்டங்கள் காசுக்கு விற்றதைக் கடுமையாக இவர் எதிர்த்தார். குருக்கள் கற்பு நிலை வாக்கு அளித்து திருமணமாகாமல் வாழ வேண்டும் என்று இருந்த சட்டத்தை இவர் கடுமையாக நடைமுறைப்படுத்தினார். இவர் தனது அதிகாரத்தை கடுமையாக நடைமுறைப்படுத்தியதால் பலரின் வெறுப்புக்கு ஆளானார்.

திருத்தந்தை ஏழாம் கிரகோரிக்கு பதின்மூன்றாம் கிரகோரி 1584 இல் முத்திப்பேறு பட்டமும், 1728இல் திருத்தந்தை பதின்மூன்றாம் பெனடிக்ட் புனிதர் பட்டமும் அளித்தனர்.

## மேற்கோள்கள்

பகுப்பு:1020கள் பிறப்புகள்
பகுப்பு:1085 இறப்புகள்
பகுப்பு:இத்தாலிய திருத்தந்தையர்கள்
பகுப்பு:இத்தாலியின் கிறித்தவப் புனிதர்கள்
புனே சந்திப்பு தொடருந்து நிலையம்

**புணே தொடருந்து நிலையம்** என்பது புணேயில் உள்ள முக்கிய தொடருந்து நிலையம் ஆகும். இது மும்பை - சென்னை வழித்தடத்தில் அமைந்துள்ளது. இங்கே இருந்தே புனே - பெங்களூரு ரயில் பாதை தொடங்குகிறது. இந்த நிலையத்தில் நின்று செல்லும் அனைத்து ரயில்களும் இந்திய இரயில்வேயினால் இயக்கப்படுகின்றன. புணேயில் இருந்து இந்தியாவின் அனைத்துப் பகுதிகளுக்கும் ரயில்கள் உள்ளன.

## புறநகர் ரயில்கள்

புணே நகரத்தையும், அதன் சுற்றுப்புற ஊர்களையும் இணைக்கும் ரயில் போக்குவரத்து வசதியை புணே புறநகர் ரயில்வே மேற்கொள்கிறது. இது இரண்டு வழித் தடங்களில் தொடர்வண்டிகளை இயக்குகிறது. முதல் வழித்தடத்து தொடர்வண்டிகள், புணேயில் தொடங்கி லோணாவ்ளா வரையிலும் செல்கின்றன. இந்த வழியில் பதினெட்டு வண்டிகள் செல்கின்றன. இரண்டாவது வழித்தடத்தில், புணேயில் தொடங்கி தளேகாவ் வரையில் சென்று வருகின்றன. இந்த வழியில் ஐந்து தொடர்வண்டிகள் இயங்குகின்றன.

## மேலும் பார்க்க
*புனே புறநகர் ரயில்வே
*புனே மாவட்டம்
*புனே சர்வதேச விமான நிலையம்

## சான்றுகள்

## இணைப்புகள்
*மும்பை-புனே ரயில்கள் (நேரத்துடன்)

பகுப்பு:புனேயிலுள்ள தொடருந்து நிலையங்கள்
லோணாவ்ளா தொடருந்து நிலையம்

**லோணாவ்ளா தொடருந்து நிலையம்** (Lonavla Railway Station) லோணாவ்ளா நகரத்தில் உள்ளது. இந்த நகரம் மகாராஷ்டிராவில் உள்ள மலை நகரம் என்பது குறிப்பிடத்தக்கது. புனே - லோணாவ்ளா வழித்தடத்தில் இயங்கும் தொடர்வண்டிகள் இங்கிருந்து கிளம்புகின்றன. புனே- லோணாவ்ளா வழித்தடத்தில் 17 புறநகர தொடர்வண்டிகள் இயங்குகின்றன. இங்கு மும்பை – புனே விரைவுவண்டி நின்று செல்லும்.

## தொடர்வண்டிகள்

### விரைவுவண்டிகள்

### பயணியர் ரயில்கள்

#புனே - கர்ஜத் பயணியர் வண்டி
#மும்பை - பந்தர்ப்பூர் பயணியர் வண்டி
#மும்பை – பிஜாப்பூர் பயணியர் வண்டி
#மும்பை – சீரடி பயணியர் வண்டி
#புனே – மும்பை பயணியர் வண்டி

## இணைப்புகள்

பகுப்பு:மகாராட்டிரத் தொடருந்து நிலையங்கள்
சிவாஜி நகர் தொடருந்து நிலையம்

**சிவாஜி நகர் தொடருந்து நிலையம்** புனேயின் சிவாஜி நகர் பகுதியில் உள்ளது. இங்கு புனேயின் புற நகர் ரயில்கள் நின்று செல்கின்றன. இது இரண்டு நடைமேடைகளைக் கொண்டது. இங்கு மும்பையில் இருந்து புனே நகருக்கு வரும் ரயில்கள் நின்று செல்கின்றன. இந்த நிலையத்திற்கு அருகில் புனே நகரின் அமர்வு நீதிமன்றம், புனே மாநகராட்சி அலுவலகம், பொறியியல் கல்லூரி ஆகியன உள்ளன. இந்த ரயில் நிலையத்தின் பின்புறத்தில் பழைய மும்பை - புனே சாலை உள்ளது. இங்கிருந்து 2 கிலோமீட்டர் தொலைவில் புனே ரயில் நிலையம் உள்ளது.

## புறநகர தொடருந்துகள்
இங்கிருந்து லோணாவ்ளாவுக்கு இரண்டு தொடர்வண்டிகள் செல்கின்றன. அங்கிருந்து இரண்டு தொடர்வண்டிகள் திரும்பி வருகின்றன. 

## சான்றுகள்

## இணைப்புகள்

பகுப்பு:மகாராட்டிரத் தொடருந்து நிலையங்கள்